Ritratt: Miguela Xuereb .td_uid_2_60d17c284787e_rand.td-a-rec-img{text-align:left}.td_uid_2_60d17c284787e_rand.td-a-rec-img img{margin:0 auto 0 0} Il-Ministeru għall-Edukazzjoni se jagħti l-appoġġ tiegħu lill-MCAST biex jekk it-taħditiet mal-MUT ifallu, il-Kulleġġ ikun jista' jieħu azzjonijiet legali. Dan intqal b'reazzjoni għad-diżgwid li għaddej bħalissa bejn il-Union tal-Għalliema (MUT) u l-MCAST dwar nuqqas ta' qbil fuq il-Ftehim Kollettiv tal-letturi tal-MCAST li qed jaffettwa ħażin is-salarji tagħhom. Wara li baqa' ma ntlaħaqx ftehim f'laqgħa ta' medjazzjoni li saret illum, fi stqarrija l-Ministeru għall-Edukazzjoni qal li se jappoġġja lill-Kulleġġ minħabba li d-direttiva tal-MUT qed iċċaħħad lill-istudenti milli jkunu jafu l-marki tal-eżamijiet tagħhom. Il-Prinċipal tal-MCAST, il-Professur Joachim James Calleja, qal li "d-direttiva hija sproporzjonata meta mqabbla mat-talbiet li qed isiru fit-tmexxija tal-Kulleġġ. It-tilwima hija dwar l-interpretazzjoni taż-żidiet fis-salarji tal-istruttura tal-ħlas mill-2017 sal-2018". It-tilwima industrijali ilha għaddejja mill-21 ta' Mejju li għadda. Fi stqarrija l-Union tal-Għalliema (MUT) spjegat li minħabba li ma nstabitx soluzzjoni, minkejja li ppruvat minn kollox, kellha tordna tilwim u azzjonijiet industrijali fl-interess tal-membri tagħha. Aktar kmieni dan ix-xahar, id-diżgwid inqala' meta l-MUT rat li l-MCAST waqqfet l-iffirmar ta' ftehim kollettiv ġdid għal grad ieħor ta' paga li m'għandu x'jaqsam xejn mal-ftehim li hemm bħalissa. It-tilwima bejn l-MUT u l-MCAST tibqa' ma tissolviex: Studenti tal-MCAST bla marki tal-eżamijiet; l-MUT u l-MCAST ma jaqblux Intant, fost il-proposti li saru mill-MCAST waqt il-laqgħat li saru mal-MUT, kien hemm: Li l-ftehim kollettiv għall-maniġers, iffirmat mill-MCAST għandu jiġi ffirmat mill-MUT, Li l-MUT tissospendi d-direttiva minnufih u tħalli lill-istudenti jirċievu r-riżultati tagħhom. Aktar dwar x'wassal għad-diżgwid: MCAST: Nuqqas ta' qbil fuq Ftehim Kollettiv b'detriment għall-pagi tal-letturi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60d17c2847b7d_rand.td-a-rec-img{text-align:left}.td_uid_3_60d17c2847b7d_rand.td-a-rec-img img{margin:0 auto 0 0}